**DĖL ŽEMĖS SKLYPO ROKIŠKIO R. SAV., PANEMUNĖLIO SEN., PANEMUNĖLIO GLŽ. ST., STOTIES G. 1, FORMAVIMO IR PERTVARKYMO PROJEKTO RENGIMO ORGANIZAVIMO**

2024 m. rugpjūčio 5 d. Nr. AV-463

Rokiškis

Vadovaudamasi Lietuvos Respublikos vietos savivaldos įstatymo 34 straipsnio 6 dalies 4 punktu, Lietuvos Respublikos žemės įstatymo 40 straipsnio 2 dalimi, Žemės sklypų formavimo ir pertvarkymo projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo taisyklių patvirtinimo“, 2.1 papunkčiu, 12 punktu:

1. Organizuoju žemės sklypų formavimo ir pertvarkymo projekto (Nr. ZSFP-141713) rengimą Rokiškio r. sav., Panemunėlio sen., Panemunėlio glž. st., Stoties g. 1, kurio tikslas pertvarkyti žemės sklypus, padalinti į du ar daugiau žemės sklypų, nustatyti ir keisti pagrindinę žemės naudojimo paskirtį ir (ar) žemės sklypo naudojimo būdą (-us), siūlomi nustatyti ar panaikinti žemės servitutai, siūlomos nustatyti ar panaikinti specialiosios žemės ir miško naudojimo sąlygos.

2. Įpareigoju savivaldybės administracijos Architektūros ir paveldosaugos skyriaus vyriausiąjį specialistą Vytautą Šnioką atlikti įsakymo 1 punkte paminėto projekto planavimo organizatoriaus funkcijas ir paskelbti ŽPDRIS priemonėmis apie pradedamą rengti projektą.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas